**אסיפת אגשח כפר חרוב 7 באוגוסט 2013**

רוני ה. (יו"ר), צלי (מנהל קהילה), גלעד לוי (מנחה תהליך חברתי), ברסי ס., מני א., פיני ו., יואל ונעה ש., לילך א., נאוה ונפתלי ז., יורם א., עידית ב., הלה ואריאל ש., אביטל פ., לילי פ., עמיר ח.

הנושא: קבלה לחברות באגש"ח כפר חרוב למי שאינם בני-משק.
רקע לתהליך החברתי:
= הצורך בהרחבת הקליטה, שאושר על ידי אסיפת האגש"ח, נובע מהעובדה שאין די בנים פוטנציאלים לקליטה. המספר נמוך עקב כמות החברים המצומצמת של היישוב.
= תהליכי הקליטה נמצאים כרגע בשלבים של אישור הבניה בשכונת הבנים, הסכמי הקליטה מוכנים, ועדת קבלה נבחרה ופועלת, כללי הקליטה אושרו באסיפה, תכנון הדגמים נמצא בשלב מתקדם. מנהלת הבניה בשכונת הבנים נבחרה ועומדת להיפגש עם חברת בנייה. יש להסדיר את אופן הבניה ואת תנאי המימון. לקראת 10/13 יתקיים כנס בנים ובו יוצג תיק המשתכן, הדגמים, עלות הבניה ועוד.
= תקנון שיוך דירות אושר. חלוקת המגרשים נלקחה לדיון נוסף ויובאו הצעות לפתרון לקראת האסיפה.
= שיוך נכסים. הוצג מודל וכרגע עובדים על נוסחת חלוקת רווחים. תובא לאישור האסיפה בקלפי.
= הערכות להזדקנות. נבחר צוות פעיל שיכין דיון להחלטות. הנושא מחייב הקצאת משאבים והשקעות בפועל.
קליטה לכפר חרוב:
למה?
= לאחר ההחלטות על הביטחון האישי והשיוך הוחלט – ברור לכולם כי הקליטה היא האתגר החשוב והמרכזי של כפר-חרוב. ההחלטה על שיוך פירותי היא הכרזה על רצון הקהילה שיהיה פה יישוב חי וצומח גם בדור הבא.
= הצורך בקליטה – המבנה הדמוגרפי. אחוז חברי כפר-חרוב מתחת לגיל 45 מצומצם ביותר. מצב הגיל הרך – כמות הילדים מצטמצמת בקרוב באופן דרמטי.
= גיל הבנים / בנות: הקבוצה הגדולה ביותר 53 לפני צבא. בצבא 25. עד גיל 30 ישנם 47 והפוטנציאל לקליטה – מעל גיל 30 ישנם רק 27 בנות ובנים. היום נקלטים בקיבוצים מי שיש להם ילד או שניים. מבחינה גילאית בני כפר-חרוב ברובם עדיין אינם בשלים לקליטה.
= לקיבוץ אינטרס להגיע ל 100 בתי אב על מנת לשמר חברה ולשמר אמצעי ייצור. להוביל את המשק הכלכלי והחברתי.
= הבנות והבנים רוצים לראות פה עוד אנשים אחרים בני גילם.
**התנאים בשלו להתחיל בקליטה:** תהליכי בשלו, בנייה זמנית נבנתה, תקנונים הוחלטו.
**תנאי הקבלה לבנות ובנים:** שיוויון יהיה בין החדשים לותיקים למעט שיוך פירות הנכסים וקרן הפרישה. זכאים לרשת ביטחון ולקרן עזרה הדדית. חלק ממסגרת הערבות ההדדית. לא זכאים לדמי עזיבה. הכנסות מעבודה יועברו לקיבוץ. חלוקת רווחים רק לאחר חמש שנים. זכות הצבעה לכל דבר ועניין למעט חמש שנים בעניין הנכסים. חובת מימון בניה.
[הערה: תתבצע התאמה של פנסיית הנקלטים לפנסיית המטרה].
**קליטה של מי שאינם בנים:** זוגות בגיל צעיר, הורים לילדים צעירים, לרוב ללא משאבים לבנות בית ותשתיות.
**הגדרת גובה דמי כניסה:** על פי הערכת שווי – מדובר בסכום שאינו בר-השגה.
**שיוך פירות הנכסים ודמי כניסה ותשתיות**: חלוקת רווחים בשנים ראשונות תהיה בעיקר לחברים ביום הקובע. בנות ובנים יקבלו הנחה של 100% בדמי כניסה ומימון מלא של תשתיות ציבוריות. מה שיכול ליצור פער בין בנים נקלטים לכאלו שאינם בנים נקלטים. יש לזה השלכות חברתיות. ניתן לתת הנחות והקלות למחזור ראשון של נקלטים על מנת לייצר את הקבוצה הראשונה.
**מהם מרכיבי הערך הכלכלי של דמי הכניסה:** שימוש במבני ציבור, הזכאות לערבות הדדית, ההנאה הישירה והעקיפה מפירות הנכסים.
דמי כניסה בקיבוצים: 250 א' ש"ח במרכז, 150 א' ש"ח לא במרכז, 50-100 א' ש"ח בפריפריה.
**הצעה לדיון עבור קליטה של מי שאינם בנים:**א. חברים חדשים יישאו ב 100% עלות התשתיות. דמי כניסה לחברות 200 א' ש"ח. 10 משפחות ראשונות יקבלו הנחה של 50% על דמי כניסה, היתרה תשולם מחצית בעת הקבלה לחברתו והיתרה על פי מנגנון החזר. 1. החזר מתוך חלוקת רווחים עתידיים או 2. החזר ממחצית הרווחים, או 3. הקדמת חלוקת הרווחים לחמש שנים ראשונות שזו תשולם כהחזר חוב.

דיון:
= מוצע לאשר ולהתקדם בתהליך.
= מוצע לרשום ערכים גבוהים ואמיתיים ולתת הנחות גבוהות. דעה אחרת: לא להגזים ברמת המחיר הנרשם. דעה אחרת: למצוא סכום ביניים. לתת הסברים על הרציונל של הסכומים. לא לרשום סכום על נייר אך להציגו.
= מוצע לתת לנקלט לבחור בין ההצעות. למעט 3.
= מי אנשי הצוות: הלה, עידית, ברסי, אביטל, שושי ד.כ, עירית ד. – תודות לאנשי הצוות.
= הערכה: חשוב להתחיל עם הקליטה הזו שהיא תפתח את הדלת לבנות ולבנים שיבואו אחריהם.
= צוות קולט: צריך לשים רף עליון לגיל, לבחון היטב את הנקלטים, להגדיר קבוצה ראשונה ולאחריה לחשוב שוב מה יהיו התנאים. יש להנחות היטב את הצוות ולא לרשום קריטריונים בכתב.
= סכום ראשוני: לסייע למשפחות על ידי פריסת תשלומים. לא לוותר על הסכום. לסייע בלוח זמן התשלום.
= מוצע: ללכת על הצעה 2. הנקלט חש שהוא שותף.
= שאלת מיון הנקלטים: יש להיזהר ממי שיש לו אינטרסים לא מתאימים.
= סכום התשלום של 50 א' ש"ח הוא סביר.
= הצעירים שמחו והתרגשו מההחלטה להביא אנשים צעירים נוספים.
= להגביל קבוצה ראשונה ב 10 משפחות.
הצעה להצבעה:
הנקלט יוכל לשלם דמי כניסה של 200 א' ש"ח לבית אב, ל10 משפחות ראשונות, עם הנחה של 50%. הנקלט יוכל לבחור בין 3 חלופות תשלום:
1. התשלום יהיה מראש.
2. התשלום יהיה 50 א' ש"ח מראש ו50 א' ש"ח מחלוקת רווחים.
3. התשלום יהיה 50 א' ש"ח מראש ו 50 א' ש"ח מתוך 50% של חלוקת רווחים.
הצבעה: בעד – רוב מוחלט.

רשם: אריאל